
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL UŽDAROSIOS AKCINĖS BENDROVĖS „ŠAKIŲ ŠILUMOS TINKLAI“ AUDITO
2010 m. gruodžio 15 d. Nr. AT-1704
Šakiai


Vadovaudamasis Lietuvos Respublikos akcinių bendrovių įstatymo (Žin., 2000, Nr. 64-1914; 2003, Nr. 123-5574; 2006, Nr. 82-3252; 2009, Nr. 91-3914) 20 str. 1 d. 5 p., rajono savivaldybės administracijos direktoriaus 2007 m. liepos 12 d. įsakymu Nr. AT-889 patvirtintų Atstovavimo savivaldybei bendrovėse taisyklių 8 p. bei atsižvelgdamas į tai, kad Šakių rajono savivaldybė turi 379945 vnt. uždarosios akcinės bendrovės „Šakių šilumos tinklai“ akcijų, kurios suteikia 100 proc. balsų, ir į uždarosios akcinės bendrovės „Šakių šilumos tinklai“ 2010 m. gruodžio 14 d. prašymą:

1. Išrenku UAB „Apskaitos ir mokesčių konsultacijos“ audito įmone, atliksiančia uždarosios akcinės bendrovės „Šakių šilumos tinklai“ 2010 metų finansinių atskaitų ir licencijuojamos veiklos sąnaudų auditą.


2. Nustatau, jog už audito paslaugas apmoka uždaroji akcinė bendrovė „Šakių šilumos tinklai“.

